

###### **A**

**MAGYARHONI FÖLDTANI TÁRSULAT**

# **HÍRLEVELE**

2020.

## **március – április**

### Letölthető:

[**http://foldtan.hu**](http://foldtan.hu)

adószámunk: **19815833-2-41**

|  |  |  |  |
| --- | --- | --- | --- |
|  |  | EFG |  |

**A MAGYARHONI FÖLDTANI TÁRSULAT  
2020. március–április havi hírlevele**

|  |  |
| --- | --- |
| **SZERVEZETI ÉLET** |  |
| Tóth Álmos felhívása, és a 2020. évi kiemelt programok tervezete | **3** |
| **PROGRAMOK IDŐRENDBEN** |  |
| **Március 3.**  Magyar Földrajzi Társaság, Progeo Földtudományi Természetvédelmi Szakosztály – előadóülés – Budapest | **4** |
| **Március 5.**  Progeo Földtudományi Természetvédelmi Szakosztály – előadóülés – Budapest | **4** |
| **Március 6.**  40 éves a Herman Ottó Múzeum Ásványtára – Miskolc | **4** |
| **Március 6–7.**  MFT Oktatási és Közművelődési Szakosztály, Észak-Magyarországi Területi Szervezet, ME Műszaki Földtudományi Kar – Országos Középiskolai Földtudományi Konferencia – Miskolc | **6** |
| **Március 11.**  Őslénytani-, Rétegtani Szakosztály – „Paleo Percek, Bor és Tea”– Budapest | **6** |
| **Március 16.**  MFT Geomatematikai és Számítástechnikai Szakosztály, MTA Geomatematikai Albizottság, CSFK Geokémiai és Földtani Intézet – Füst Antal emlékülés – Budapest | **6** |
| **Március 16.**  Tudománytörténeti Szakosztály – előadóülés – Budapest | **7** |
| **Március 19.**  Egerszalóki Gyógyforrást Üzemeltető Kft., MHT Hidrogeológiai Szakosztály, Vízmikrobiológiai Szakosztály, Heves Megyei Területi Szervezet, MFT Észak-Magyarországi Területi Szervezet – **Az egerszalóki „sódomb” komplex vizsgálata – Egerszalók** | **7** |
| **Március 23.**  **Szabó József sírjának megkoszorúzása** | **8** |
| **Március 25.**  A Magyarhoni Földtani Társulat 170. Közgyűlése – Budapest | **8** |
| **Március 27–28.**  MGE, MFT – **Ifjú Szakemberek Ankétja –** Zalakaros | **9** |
| **Április 1–4.**  Kárpát-medencei Környezettudományi Konferencia – Budapest | **9** |
| **Április 27.**  Tudománytörténeti Szakosztály – előadóülés – Budapest | **11** |
| **BEHARANGOZÓ** | |
| **Május 21–24.**  Őslénytani-, Rétegtani Szakosztály – 23. Magyar Őslénytani Vándorgyűlés – Lengyelország | **11** |
| **Június 11.**  MFT, MGE, MTA PAB – TISIA előadói nap – Pécs | **13** |
| **Augusztus 16–19.**  HUNGEO – Miskolc | **14** |
| **Szeptember 10–12.**  Kőzettani és Geokémiai Vándorgyűlés – Sopron | **14** |
| **November 5–7.**  Lóczy Lajos centenáriumi rendezvények – Balatonfüred | **15** |
| **EGYÉB PROGRAMOK** | **16** |
| **H2020 PROJEKTJEINK HÍREI** | **17** |

**FÁJDALOMMAL TUDATJUK, HOGY ÖRÖKRE ELTÁVOZOTT**

**Dr. Füst Antal  
1940–2020**

**EMLÉKE SZÍVÜNKBEN ÉS MUNKÁIBAN TOVÁBB ÉL!**

|  |
| --- |
| **FELHÍVÁS** |

***Tisztelt Tagtársak!***

*Tóth Álmos, a Tudománytörténeti szakosztály volt elnöke, évek óta dolgozik egy* ***földtani tudománytörténeti repertórium*** *létrehozásán, amelyet aztán közkinccsé kíván tenni.*

*Mostanáig cca 2300 tételt dolgozott fel, és vitt be számítógépbe. Tisztelettel kéri a kollégákat, tagtársakat, hogy küldjék meg számára szakirodalmi munkáik címét, elérhetőségét word formátumban e-mailben (*[*tothalmos1@gmail.com*](mailto:tothalmos1@gmail.com)*), vagy kinyomtatottan postán: (1112. Budapest Gulyás utca 2/A fsz3).*

*Tematikáját tekintve a következő típusú anyagokat várja: tudományos és ismeretterjesztő művek, és minden egyéb, ami földtani kutatással, megismeréssel kapcsolatos, illetve történeti szemléletű, tehát nekrológok, emlékbeszédek is.*

*Közreműködésüket előre is köszönjük!*

|  |  |
| --- | --- |
| **A TÁRSULAT KIEMELT RENDEZVÉNYEI 2020. ÉVBEN** | |
| 170. Rendes Közgyűlés | március 25. Budapest |
| Kalapács és sör, egynapos terepgyakorlat | március/április Ság-hegy |
| Ifjú Szakemberek Ankétja | március 27-28. Zalakaros |
| Kárpát-medencei Környezettudományi Konferencia | április 1-3, Budapest |
| Őslénytani Vándorgyűlés | május 21-24. Lengyelország |
| Tisia előadónap | június 11. Pécs |
| HUNGEO | augusztus 16-19. Miskolc |
| Kárpát-medencei Összegyetemi terepgyakorlat | augusztus, Papuk-hegység |
| 11. Kőzettani és Geokémiai vándorgyűlés | szeptember 10-12. Sopron |
| Földtani és kultúrtörténeti értékeink nyomában | szeptember, Tarjánka szurdok |
| Geotóp napi ismeretterjesztő geotúrák <http://geotopnap.hu> | október 3. 10. kb. 20 helyszín |
| Lóczy Lajos emlékrendezvények | november 5-7. Balatonfüred |
| Kókay terepi napok | november |
| Földtudományos forgatag | november |
| NosztalGEO | november 13, Szeged, |
| Ásványvagyon módszertani ankét | november |
| Az ásványtani, kőzettani és geokémiai felsőoktatási műhelyek éves találkozója 2012 | november |

|  |
| --- |
| **PROGRAMOK IDŐRENDBEN** |

**Március 3. (kedd) 18.00 óra**

Kodolányi János Egyetem FR. 401 es előadó, 1139 Budapest, Frangepán u. 50–56.

MAGYAR FÖLDRAJZI TÁRSASÁG TURIZMUSFÖLDRAJZI SZAKOSZTÁLY,   
MFT PROGEO FÖLDTUDOMÁNYI TERMÉSZETVÉDELMI SZAKOSZTÁLY

**Előadóülés**

**Karancsi Zoltán**: A hortenziás vulkánok földje: az Azori-szigetek

————————————————————————

**Március 5. (csütörtök) 14.00 óra**

MFT Titkárság: 1015 Budapest, Csalogány u. 12. I. em. 1.

PROGEO FÖLDTUDOMÁNYI TERMÉSZETVÉDELMI SZAKOSZTÁLY

**Előadóülés**

**Horváth Gergely**: Kínai geoparkok

————————————————————————

**Március 6. (péntek) 9.30 óra**

MTA Miskolci Akadémiai Bizottság Székháza, 3530 Miskolc, Erzsébet tér 3.

HERMAN OTTÓ MÚZEUM ÁSVÁNYTÁRA, MISKOLCI EGYETEM ÁSVÁNYTANI-FÖLDTANI INTÉZET, MFT ÉSZAK-MAGYARORSZÁGI TERÜLETI SZERVEZET, MTA MAB BÁNYÁSZATI, FÖLD- ÉS KÖRNYEZETTUDOMÁNYI SZAKBIZOTTSÁGA

**40 éves a Herman Ottó Múzeum Ásványtára**

A miskolci Herman Ottó Múzeum Ásványtára 2020-ban ünnepli fennállásának 40. évfor­du­lóját. Ebből az alkalomból a fent nevezett intézményekkel, szervezetekkel közösen előadó­ülést szervezünk 2020. március 6-ára, a XXXVIII. Miskolci Nemzetközi Ásványfesztivált (március 7-8.) megelőző napra, péntekre.

A rendezvényen köszöntjük Szakáll Sándor táralapítót, aki formailag negyven évnyi munka­viszony után köszön el a múzeumtól.

**Program***Helyszín: MTA Miskolci Akadémiai Bizottság székháza (Miskolc, Erzsébet tér 3.)*

9.30–9.50 Érkezés, regisztráció

9.50–10.30 Köszöntők

**Szolyák Péter** (a Herman Ottó Múzeum megbízott igazgatója)

**Kecskeméti Tibor** (az MTM ny. főigazgató-helyettese)

**Weiszburg Tamás** (az ELTE Ásványtani Tanszékének vezetője, az MFT Ásványtan-Geokémiai Szakosztályának elnöke)

**Mádai Ferenc** (a Miskolci Egyetem Ásványtani-Földtani Intézetének igazgatója)

**Szakáll Sándor** (a Herman Ottó Múzeum Ásványtárának alapítója)

10.30–10.45 **Fehér Béla**: A Herman Ottó Múzeum Ásványtárának elmúlt tíz esztendeje

10.45–11.00 **Kóthay Klára**: Az Év ősványa ismeretterjesztő program, mint múzeumi potenciál, különös tekintettel az ásványok országára

11.00–11.15 **Viczián István**: Szász József szerepe a marosvásárhelyi Teleki Domokos-féle ásványgyűjtemény továbbfejlesztésében

11.15–11.30 **Harman-Tóth Erzsébet, Amir Khaidi, Gönczi Imre, Weiszburg Tamás**: Biogázmotorok kiválásai – új kihívás a környezeti ásványtan számára

11.30–11.50 Kávészünet

11.50–12.05 **Less György**: Új Sr-izotóp koradatok és értelmezésük a Központi Paratethysből

12.05–12.20 **Papp Gábor, Jánosi Melinda**: A miskolci és a (mező)keresztesi meteoritról

12.20–12.35 **Mankovics Milán, Meskál László, Pekker Péter, Topa Boglárka Anna, Weiszburg Tamás**: Ólomásványok speciációja és jellemzői zsugorítmánygyártás során leválasztott porokban

12.35–12.50 **Both Mária Gabriella**: A Természet három országiról, Állatokról, Növötényekről, Ásványokról Molnár János (1783) Magyar Könyv-ház című műve alapján

12.50–13.05 **Weiszburg Tamás, Kovács Máté, Schimek Éva**: Fluorid viselkedése alagútkemencében történő téglagyártás során

13.05–13.20 **Hír János**: Miocén aprógerincesek nyomában

*Helyszín: Herman Ottó Múzeum, Pannon-tenger Kiállítóépület (Miskolc, Görgey u. 28.)*

13.40–15.30 Állófogadás. Pohárköszöntőt mond **Kecskeméti Tibor** (az MTM ny. főigazgató-helyettese). Közben tárlatvezetés az „Őserdei ösvényeken – A bükkábrányi mocsárciprus-erdő és kora”és a „Dinók Földjén – Mezo­ZOOikum” című állandó kiállításokban (Mezei Tünde és Bokros György)

*Helyszín: MTA Miskolci Akadémiai Bizottság székháza (Miskolc, Erzsébet tér 3.)*

16.00–16.15 **Leél-Őssy Szabolcs, Berentés Ágnes**: Ásványcsodák a József-hegyi-barlangban

16.15–16.30 **Mozgai Zsolt**: Ásványok gyűjtése a nyirádi Deák-hegy bauxitbányáiban

16.30–16.45 **Balassa Csilla, Németh Norbert, Kristály Ferenc**: A Bükk hegységben előforduló ritkaelem-dúsulást hordozó kőzettestek hidrotermális ásványtársulása

16.45–17.00 **Oláh Róbert**: A fulguritok vegyelemzésének összehasonlítása az epigenetikus folyamatok tükrében

17.00–17.15 **Lévai Zsolt**: Ásványosodott fosszíliák

17.15–17.30 **Kereskényi Erika, Szakmány György, Fehér Béla, Kasztovszky Zsolt**: A Herman Ottó Múzeum neolitikus csiszolt kőeszközeinek archeometriai vizsgálata, különös tekintettel a metabázitokra

17.30–17.45 **Berentés Ágnes**: Magyarországi barlangok UV-fényben

17.45 Zárszó

Jelentkezni Kereskényi Erikánál lehet a (70) 539-9768 telefonszámon vagy az asvanytar@gmail.com e-mail címen.

Szeretettel várjuk rendezvényünkön!

————————————————————————

**Március 6–7. (péntek–szombat)**

Miskolc, Egyetemváros

MFT OKTATÁSI ÉS KÖZMŰVELŐDÉSI SZAKOSZTÁLY, ÉSZAK-MAGYAR­OR­SZÁGI TERÜLETI SZERVEZET, MISKOLCI EGYETEM MŰSZAKI FÖLDTUDO­MÁNYI KAR

**Országos Középiskolai Földtudományi Diákkonferencia**

[**Részletek**](http://mfk.uni-miskolc.hu/?p=7862)

————————————————————————

**Március 11. (szerda) 16.00 óra**  
ELTE Őslénytani Tanszék, Hantken Miksa terem (0.206), 1117 Bp, Pázmány P. sétány 1/c  
ŐSLÉNYTANI- RÉTEGTANI SZAKOSZTÁLY

**„Paleo Percek, Bor és Tea”** – kötetlen előadóülés

Az elmúlt évek őslénytani expedícióit, konferenciáit és meghatározó pillanatait bemutató előadóülés.

**Nyerges Anita**: Brazília, avagy nanno-felfedezések külföldön

**Szives Ottilia**: Rövid beszámoló az International Nannoplankton Association nyári rövid kurzusáról

**Kázmér Miklós**: Az Arab-félsziget instabilitása – Geológia és politika

**Pálfy József, Kostka Zsófia**: Én, te, ő - mi? STRATI (rétegtani konferencia Milánóban)

**Polonkai Bálint**: Magyar tengeri sünök Japánban

Az előadásokat követően, finom teák és borok elfogyasztása mellett lehetőség nyílik a további beszélgetésekre és az elmúlt évek élményeinek kicserélésre…

Minden érdeklődőt szeretettel várunk!

————————————————————————

**Március 16. (hétfő) 13.25 óra**

MTA, Kutatóház FGI Könyvtár, 1112 Budapest, Budaörsi út 45., III. emelet

MFT GEOMATEMATIKAI ÉS SZÁMÍTÁSTECHNIKAI SZAKOSZTÁLY, MTA GEOMATEMATIKAI ALBIZOTTSÁG, CSFK GEOKÉMIAI ÉS FÖLDTANI INTÉZETE

**Természeti folyamatok geostatisztikai modellezése – FÜST ANTAL** **emlékülés**

Program

13:25 **Megnyitó** – Fedor Ferenc (Geochem)  
13:30-13:45 **Füst Antal (1940–2020)** – Livó László

**Geomatematika, ipar, oktatás: Füst Antal** – moderátor: Hatvani István G. (CSFK FGI)

13:45-14:00 **Geiger János** (SZTE; GEOCHEM): ’Quo vadis’ Geostatisztika

14:00-14:15 **Fodor Béla, Mindszenty Andrea** (ELTE): Füst Antal és az alumínium-ipar

14:15-14:30 **Havasi István, Zergi István** (ME GTI):  Füst Antal munkássága a Nehézipari Műszaki Egyetem Geodéziai és Bányaméréstani Tanszékén"

14:30-15:00 Szünet

**Természeti folyamatok geostatisztikai megközelítése** – moderátor: Molnár Sándor

15:00-15:20 **Kovács József és mtsai.** (ELTE) /nyitó gondolatok/: Periodictás vizsgálat és modellezés az Atacama Sivatag permafrosztjában

15:20-15:35 **Szatmári Gábor** (ATK TAKI):  Mit tett a geostatisztika a talajtanért és mit tett a talajtan a geostatisztikáért

15:35-15:50 **Trásy Balázs és mtsai.** (ELTE):  Geostatisztikai alkalmazások dinamikus hirdogeológiai környezetben

**Zárszó: Molnár Sándor** (SZIE)

16:00-17:00 **Összevont MFT Szakosztály és MTA és Albizottsági ülés**  
Fő napirendi pont: Geomatematikai ankét post-2021–moderátor Hatvani István

Az emlékülés előtt 11:00-12:30-ig *a Víz izotópok térbeli eloszlása európai csapadékban - különös tekintettel az Adria-Alföld páraáramlási útvonalra* című NKFIH támogatott szlovén-magyar projekt záró-projektbeszámolója. (ld.: Egyéb programok)

————————————————————————

**Március 16. (hétfő) 14.00 óra**  
MFT Titkárság, 1015 Budapest, Csalogány u. 12. I. em. 1.  
TUDOMÁNYTÖRTÉNETI SZAKOSZTÁLY

**Előadóülés**

**Papp Péter:** Maaloulától Máriavölgyig – Párhuzamosságok évmilliókon és évezredeken át

**Kecskeméti Tibor**: Tudomány és ismeretterjesztés – Egy új eocén-könyv megszületése

————————————————————————

**Március 19. (csütörtök) 9.30 óra**  
Saliris Resort-Spa Conference Hotel 3394 Egerszalók, Forrás u. 6.  
EGERSZALÓKI GYÓGYFORRÁST ÜZEMELTETŐ KFT., MHT HIDROGEOLÓGIAI, VÍZMIKROBIOLÓGIAI SZAKOSZTÁLYAI, HEVES MEGYEI TERÜLETI SZERVEZETE, MFT ÉSZAK-MAGYARORSZÁGI TERÜLETI SZERVEZETE

### ****Az egerszalóki „sódomb” komplex vizsgálata**** ****c. projekt záró szakmai napja****

**A szakmai nap nyilvános programja:**

**Előadások 9.30 órától:**

**Lénárt László:** Az egerszalóki mésztufadomb rehabilitációjának szükségessége, a kutatási projekt céljai

**Szívós András:** Az egerszalóki mésztufadomb geodéziai munkái

**Tóth Márton:** Az egerszalóki travertinó dombon lefolyó termálvíz éves kémiai vizsgálatának eredményei

**Pelyhe Tibor:** Az egerszalóki mésztufadomb mikrovegetációjának vizsgálata

**Lénárd Miklós:** Az Egerszalók Sódomb ("mésztufa kúp") talajmechanikai-geotechnikai vizsgálata-kutatása

**Kántor Tamás:** Az Egerszalóki mésztufa domb statikai vizsgálatai (állékonyság vizsgálatok) 2019

**Karádi Gábor:** Sódomb a tájban

**Az előadások után lehetőség lesz a „sódomb”/mésztufadomb megtekintésére, terepi szakmai konzultációra.**

**14.30 Zárt ülés** a projektben érintettek részvételével.

**A szakmai napon való részvétel ingyenes, de regisztrációhoz kötött. Részvételi szándé­kukat 2020. március 2-ig kérem jelezni az alábbi e-mail címen:** [**epitesugy@egerszalok.hu**](mailto:epitesugy@egerszalok.hu)**.**

M**árcius 23. (hétfő) 14.00 óra**

**Fiumei úti sírkert**

**Szabó József sírjának megkoszorúzása**

Találkozó a temető bejáratánál 14.00 órakor

————————————————————————

**Március 25. (szerda) 10.00 óra**

MBFSZ Díszterem, 1143 Budapest, Stefánia út 14.

**A Magyarhoni Földtani Társulat 170. Közgyűlése**

Időpont: március 23. (hétfő) 17.00 óra, helyszín: MBFSZ Díszterem, 1143 Budapest, Stefánia út 14.

## **Határozatképtelenség esetén a Közgyűlést változatlan napirenddel 2020. március 25-én 10.00 órára hívom össze.**

**Napirend:**

**Himnusz**

**1. Elnöki megnyitó** Budai Tamás

**2.** **Emlékezzünk elhunyt nagyjainkra**:

Baksa Csabára emlékezik Földessy János

**3. Az 50, 60 éves társulati tagságot elismerő díszoklevelek átadása:** Budai Tamás

**4. A társulati kitüntetéseket javasló bizottságok jelentése és a kitüntetések átadása:**

Lóczy Lajos Emlékérem biz. elnök: Kürthy Dóra

Kertész Pál Emlékérem biz. elnök: Török Ákos

Kriván Pál Alapítványi Emlékérem biz. elnök: Király Edit

**5. Beszámolók, jelentések**

Főtitkári – közhasznúsági jelentés Babinszki Edit

A Gazdasági Bizottság jelentése Puzder Tamás

Az Ellenőrző Bizottság jelentése Földessy János

Jelentés a Magyar Földtanért Alapítvány működéséről Molnár Zsolt

**6. Hozzászólások, vita, a jelentések elfogadása.**

**7. A Fegyelmi és Etikai Bizottság elnökének megválasztása**

**8. Közérdekű kötelezettségvállalások**

**9. Vezető tisztségviselők megbízása – a tisztségükben vállalt társulati feladatokon felül – a Földtani Közlöny és a Lóczy emlékkötet szerkesztésére, valamint az EFG projektekben végzendő munkákra**

**10. A Magyar Földtanért Alapítvány jelenlegi kuratóriumának elfogadása, valamint az alapítvány megszüntetésének kezdeményezése**

**11. A 2019. évi Ifjú Szakemberek Ankétján elméleti kategóriában nyertes előadás: Oravecz Éva**, Fodor László, Héja Gábor***: Átöröklött triász sószerkezetek és azok szerepe az aggteleki Szilicei-takaró alpi deformációjában***

**12. Egyebek**

**Bányászhimnusz**

## **A Közgyűlésre mindenkit szeretettel várunk!**

Jó szerencsét!

Budai Tamás s.k.

**Március 27–28. (péntek–szombat)**

Zalakaros, Hunguest Hotel Freya, 8749 Zalakaros, Termál út 7.

MGE, MFT

### ****Ifjú Szakemberek Ankétja****

### [I. körlevél (magyar)](https://foldtan.hu/sites/default/files/ISZA_HU_2020.doc)[I. körlevél (angol)](https://foldtan.hu/sites/default/files/ISZA_EN_2020.doc)

A Magyar Geofizikusok Egyesületének Ifjúsági Bizottsága és a Magyarhoni Földtani Társulat Ifjúsági Bizottsága 2020. március 27–28-án Zalakaroson rendezi meg hagyományos közös konferenciáját, az Ifjú Szakemberek Ankétját.

Jelentkezés és további r**észletek a** [**www.isza.hu**](file:///C:\Users\Marci\AppData\Local\Temp\www.isza.hu) honlapon

————————————————————————

**Április 1–4. (szerda–szombat)**

ELTE, Budapest

LITOSZFÉRA FLUIDUM KUTATÓ LABORATÓRIUM, EÖTVÖS LORÁND TUDOMÁNYEGYETEM, SAPIENTIA ERDÉLYI MAGYAR TUDOMÁNYEGYETEM, MAGYARHONI FÖLDTANI TÁRSULAT

|  |  |  |  |
| --- | --- | --- | --- |
|  |  |  | **elte** |

**XVI. KÁRPÁT-MEDENCEI KÖRNYEZETTUDOMÁNYI KONFERENCIA**

**Első körlevél**

**A** **konferencia célja** a Kárpát-medencében folyó környezeti kutatások legfrissebb eredményeinek ismertetése, valamint elméleti és gyakorlati problémák megvitatása. A konferencia lehetőséget biztosít szakmai együttműködésre, közös pályázatokban való részvétel megtárgyalására, nem utolsó sorban a hazai és határon túli magyar hallgatóknak az angol nyelven történő előadás gyakorlására. A konferencia célja továbbá a környezettudatosság, a környezeti nevelés és a kutatási eredmények hasznosítási fontosságának hangsúlyozása.

**A konferencia területei:** környezetfizika, környezetkémia, ökológia, környezetföldrajz, környezetföldtan, épített környezet és területrendezés, hulladékgazdálkodás, alternatív energiák, környezet-gazdaságtan, agrár-környezettudomány, műszaki tudományok a környezetvédelemben, nemzetközi és EU környezeti politika, környezeti nevelés, Environmental Sciences and Studies in English.

**A konferencia hivatalos nyelve**: magyar és angol

**A konferencia helyszíne:**

Eötvös Loránd Tudományegyetem, TTK, 1117 Budapest, Pázmány Péter sétány 1/c

**a konferencia szervezőbizottsága:**

Dr. Mócsy Ildikó – a konferencia tiszteletbeli elnöke

Dr. Szabó Csaba – a konferencia elnöke

Dr. Angyal Zsuzsanna – a konferencia társelnöke

Krivánné Horváth Ágnes – Magyarhoni Földtani Társulat

Dr. Király Csilla

Dr. Urák István

Dr. Szigyártó Irma Lídia

Dr. Zsigmond Andrea Rebeka

Cseresznyés Dóra

Gorkhmaz Abbaszade

**konferencia-kapcsolat és információk:**

Dr. Király Csilla, Cseresznyés Dóra, Gorkhmaz Abbaszade

E-mail: [kmkt2020elte@gmail.com](mailto:kmkt2020elte@gmail.com) Honlap: <https://kmkt2020.elte.hu>

|  |  |  |
| --- | --- | --- |
| **Részvételi díjak** | **2020. február 15-től március 15-ig** | |
|  | **EUR** | **HUF** |
| *Előadók, résztvevők* | **160** | **54.400** |
| *Diákok, doktoranduszok* | **140** | **47.600** |
| *Kísérő személyek* | **120** | **40.800** |

Az előadók, résztvevők és részvételi díja a konferencia hivatalos kiadványának költségeit, mappát, frissítőket, valamint a fogadáson, az ebédeken, továbbá a záróvacsorán való részvételt és a konferenciakirándulást fedezi. A kísérő személyek esetében a részvételi díj a fogadáson, az ebédeken és a záróvacsorán való részvételt, valamint a konferenciakirándulást foglalja magában.

A részvételi díjak (amelyeket a konferencia támogatásaként fogunk fel) visszatérítésére nincs lehetőség.

**Proforma számlát a regisztrációs űrlap kitöltésekor tudják jelezni. A számlával kapcsolatos esetleges változásokat kérjük Krivánné Horváth Ágnesnek az** [**mft@mft.t-online.hu**](mailto:mft@mft.t-online.hu) **e-mail címre jelezzék.**

Aki **EUR**-ban szeretne fizetni, kérjük, a részvételi díjat az alábbi számlára utalja:

Számlavezető intézet: **Kereskedelmi és Hitelbank Zrt.**

Számlavezető intézet címe: **H-1095 Budapest, Lechner Ödön fasor 9.**

Számlatulajdonos megnevezése: **Magyarhoni Földtani Társulat**

Számlatulajdonos székhelye, címe: **H-1015 Budapest, Csalogány utca 12. I. em 1.**

IBAN: **HU63 1020 0830 3231 0171 0000 0000**

BIC: **0500-164011-101**

SWIFT kód: **OKHB HUHB**

A **forint alapú számlával rendelkező résztvevők** a forintban megadott összeget utalhatják az alábbi számlára:

Számlavezető intézet: **Kereskedelmi és Hitelbank Zrt.**

Számlavezető intézet címe: **H-1095 Budapest, Lechner Ödön fasor 9.**

Számlatulajdonos megnevezése: **Magyarhoni Földtani Társulat**

Számlatulajdonos székhelye, címe: **1015 Budapest, Csalogány utca 12. I. em. 1.**

Adószám: **19815833-2-41**

Bankszámlaszám (HUF): **10200830-32310171**

Az átutaláskor kérjük feltüntetni a fizető résztvevő(k) teljes nevét, valamint a megjegyzéseknél a konferencia rövidítését (**KMKT20**)!

**Határidők:**

Tanulmány leadása **2020. március 1.**

**Késői** regisztrációs díj fizetési határidő **2020. március 15.**

Az absztrakt- és tanulmánykötetet nyomtatott formában, ISBN-számmal ellátva jelentetjük meg az alábbiak szerint:

**Kivonatok:**

Kérjük az összefoglalókat magyar és angol nyelven *Word* dokumentumban (*.doc* vagy *.docx* formátumban), Times New Roman 12 pt karakterrel, egyes sorközzel szerkeszteni. Az absztrakt terjedelme címmel, névvel, affiliációkkal együtt, ne haladja meg a **maximum 1 oldal**t. A cím félkövér (bold) nagybetűs, amit egy sor kihagyása után a szerző(k) család- és keresztneve, munkahelye, város, valamint a kapcsolattartó e-mail címe követ. Kérjük, az absztrakt ne tartalmazzon ábrát vagy táblázatot. Külön sorban kérjük feltüntetni a kulcsszavakat (legtöbb 5 szó).

Az összefoglalókat a [kmkt2020elte@gmail.com](mailto:kmkt2020elte@gmail.com) címre várjuk.

**Tanulmány**:

Amennyiben szeretné **tanulmányát bővített (4-10 oldal) formában** is megjelentetni a kötetben, kérjük, azt a regisztrációs űrlapon jelezze és **2020. március 1-ig küldje el** nekünk a [kmkt2020elte@gmail.com](mailto:kmkt2020elte@gmail.com) email címre.

A Konferencia Tudományos Tanácsáról, szálláslehetőségekről és a konferencia helyszínének megközelíthetőségéről egy következő körlevélben, valamint a konferencia honlapján a későbbiekben tájékoztatunk.

A konferencia szervezőbizottsága

————————————————————————

**Április 27. (hétfő) 14.00 óra**  
MFT Titkárság, 1015 Budapest, Csalogány u. 12. I. em. 1.  
TUDOMÁNYTÖRTÉNETI SZAKOSZTÁLY

**Előadóülés**

**Tóth Álmos**: A magyar geológia a  Trianon és 1945 közötti időszakban

**Dobos Irma**: Együtt Kubában a 100 ével ezelőtt született Szebényi Lajossal

|  |
| --- |
| **BEHARANGOZÓ** |

**Május 21–24. (csütörtök–vasárnap)**

Szentkereszt-hegység, Lengyelország

ŐSLÉNYTANI- RÉTEGTANI SZAKOSZTÁLY

**23. Magyar Őslénytani Vándorgyűlés 2020**

*A 23. Magyar Őslénytani Vándorgyűlés megrendezését a Nemzeti Kulturális Alap támogatja*

Kedves Kollégák!

A 2020. évi Magyar Őslénytani Vándorgyűlést Lengyelországban, a Szentkereszt-hegységben rendezzük meg 2020. május 21–24 között. A rendezvény helyszíne a Chęciny-i Geológiai Bázis lesz. A helyszínről további részletek itt: <https://www.eceg.uw.edu.pl/en/>

A magyar paleontológusok éves találkozójára szeretettel hívunk mindenkit, aki kutatási eredményeit előadás vagy poszter formájában be kívánja mutatni, és természetesen mindenkit, akit érdekel az őslénytan. A program rendhagyó módon négy napos lesz, mely a két teljes napot igénybe vevő buszos oda- és hazaút mellett egy előadási napból (péntek) és egy terepi napból (szombat) áll majd. A leutazás csoportosan, busszal történik. A konferencia meghívott vendége a varsói egyetem professzora, Ireneusz Walaszczyk lesz. A kiránduláson a rendkívül változatos földtani felépítésű Szentkereszt-hegység késő prekambriumi/paleozóos, 560–250 millió éves rétegsorát tekinthetjük meg lengyel kollégák vezetésével. Az összes tervezett megállót tartalmazó terepbejárás kb. 160 km hosszú, minden megállónál engedélyezett a fosszíliák – többek között trilobiták és graptoliták – gyűjtése. A buszon lévő férőhelyek száma 65, melyeket a jelentkezés sorrendjében töltünk fel.

Kérünk minden érdeklődőt, hogy figyelmesen olvassa el az alábbiakat, mert a korábbi évek tapasztalatai és az NKA pályázat kötelmei miatt a jelentkezés és a részvétel feltételeit a nemzetközi konferenciák normáihoz igazítottuk.

[**On-line jelentkezés a vándorgyűlés oldalán**](https://foldtan.hu/hu/node/1003)

**A regisztrációs díj befizetése egyéni leutazás esetén is feltétele a konferencián való részvételnek.** A határidők és a fizetési opciók a következők:

1. **fizetési opció**

|  |  |  |  |  |
| --- | --- | --- | --- | --- |
| **számla** | **költségek** | **fizetési határidő** | **2 ágyas szoba/ 3éj** | **1 ágyas szoba/3éj** |
| **az MFT adja** | regisztrációs díj | **március 15.** | 15.000,-HUF | |
| **a lengyel fél adja** | szállás/3éj | **jelenleg egyeztetés alatt** | 135,-PLN | 230,-PLN |
| **a lengyel fél adja** | étkezés/4 nap | **a helyszínen készpénzzel** | 250,-PLN | |
| **A konferencia teljes költsége (árfolyamtól függően)** | | | **kb. 45.000.-Ft** | **kb. 53.000,-** |

1. **fizetési opció**

|  |  |  |  |  |  |
| --- | --- | --- | --- | --- | --- |
| **számla** | **költségek** | **fizetési határidő** | **2 ágyas szoba/3éj** | **1 ágyas szoba/3éj** | |
| **az MFT adja** | regisztrációs díj  + szállás/3éj | **március 15.** | 35.400.-Ft | 47.500.-Ft | |
| **a lengyel fél adja** | étkezés/4 nap | **a helyszínen készpénzzel** | 250,-PLN | | |
| **A konferencia teljes költsége (árfolyamtól függően)** | | | **kb. 53.400.-Ft** | | **kb. 65.500,-** |

**3. fizetési opció**

|  |  |  |  |  |  |
| --- | --- | --- | --- | --- | --- |
| **számla** | **költségek** | **fizetési határidő** | **2 ágyas szoba/ 3éj** | **1 ágyas szoba/3éj** | |
| **az MFT adja** | regisztrációs díj + szállás/3éj + étkezés/4 nap | **március 15.** | **73.600.- Ft** | | **82.000.- Ft** |

**Lemondás esetén egyik opciónál sem lehetséges az MFT-s költségek visszafizetése!**

**Kérjük, hogy mindenki hozzon magával a helyszíni fizetéshez készpénzt zlotyiban!**

Kérünk mindenkit, **csak az jelentkezzen, aki vállalja, hogy lemondás esetén sem kapja vissza az MFT felé befizetett összeget, illetve a konferencia után a lengyel fél kiszámlázza neki a további költségeket, mivel csoportos szállás és étkezés árakat kaptunk.**

**További fontos információk:**

1. Jelentkezési határidő március 15.
2. Az absztraktok leadási határideje március 20.
3. A buszos oda- és visszaút, valamint a kirándulási nap buszköltségét az NKA-tól elnyert 800 ezer Ft pályázati támogatásból fedezzük.
4. A konferenciakötet kiadását, a vendégek meghívását, az MFT és 5 hallgató támogatását reprezentációs adóval és ÁFA-val együtt beépítettük a regisztrációs díjba, ezért az nem visszafizethető.
5. Aki az MFT-n keresztül szeretné bonyolítani a teljes számlázást (így nem lesz külföldi számlája), annak a rendezvény teljes költsége egy ágyas elhelyezés esetén 82.000,- Ft, kétágyas elhelyezés esetén 73.600,-Ft. Aki ilyet igényel, külön jelezze e-mailben, jelentkezési és fizetési határidő itt is március 15.
6. Az MFT részére a fizetés átutalással vagy készpénzzel is történhet március 15-ig.
7. A hallgatók részvételének támogatását ebben az évben is pályázati úton ítéli oda a szakosztály vezetősége. Pályázni az absztraktok leadásával lehet, az eddigi gyakorlattól eltérően ***társszerzős hallgatói absztrakt esetében kérjük megjelölni* *a szerzők munkájának arányát százalékban feltüntetve minden szerző neve mögött****.* Ennek elmaradása esetén nem indulhat a hallgatói kategóriában a pályázó.
8. A hallgatói részvételt támogató versenyben az indulhat, akinek ***a jelentkezési határidő idején vagy az azt megelőző egy éven belül hallgatói MSc, BSc vagy PhD jogviszonya van/volt bármely felsőoktatási intézményben.***
9. Késve vagy hiányos információkkal érkezett hallgatói pályázat nem indulhat a versenyen.

10. Az előadások hosszát idén is a résztvevők száma határozza meg: 15-20 perc áll majd az előadók rendelkezésre. Az idén is folytatnánk a *szóbeli poszterbemutatás* tavaly elindított hagyományát, melynél kérjük a poszter szerzőjét, hogy 2-3 percben, a posztere mellett állva szóban is mutassa be munkáját.

Valamennyi absztraktot *Bosnakoff Mariann* (bosnakoff@yahoo.com) vezetőségi tag címére kérjük elküldeni. A késve, illetve formai hibásan leadott absztraktok kimaradnak a kötetből. Letölthető absztrakt sablon megtalálható itt.

Jelentkezni a honlapon lévő on-line jelentkezési felület kitöltésével lehet. Amennyiben bármilyen kérdése van a rendezvénnyel kapcsolatban, kérjük, forduljon a szakosztály titkárához (Szives Ottilia, [sziveso@nhmus.hu](mailto:sziveso@nhmus.hu), telefon: 06208080958).

————————————————————————

**Június 11. (csütörtök)**

Pécs, PAB Székház, Jurisics M. u. 44.

MFT DÉL-DUNÁNTÚLI TERÜLETI SZERVEZET, MTA PÉCSI AKADÉMIAI BIZOTTSÁG, MAGYAR GEOFIZIKUSOK EGYESÜLETE, MFT ALFÖLDI TERÜLETI SZERVEZET

**TISIA előadói nap**

Rendezvény célja: A Tiszai nagyszerkezeti egység földtanával foglalkozó kutatások legújabb eredményeinek bemuta­tása a 2015. február 28. óta eltelt időszakban.

Tervezett program:

Várjuk előadók és posztert bemutatók jelentkezését!

On-line jelentkezés a honlapon

Jelentkezési határidő résztvevőknek: **2020. június 2.**

Előadások / poszterek rövid kivonatainak (1 oldalas) beküldési határideje: **2020. április 06. (hétfő)**

**Előadások / poszterek** kiadványba kerülő összefoglaló anyagainak (2–5 oldalas) beküldési határideje: **2020. május 15. (péntek).** A kiadvány cikkeibe színes ábrák, fotók is beépíthetők.

A kivonatok sablonfájljai letölthetők az MFT honlapjáról.

A jelentkezési lapokat és az előadás kivonatokat az alábbi címre kell elküldeni:

Krivánné H. Ágnes ([mft@mft.t-online.hu](mailto:mft@mft.t-online.hu)); Sámson Margit ([samsonmargit@mecsekerc.hu](mailto:samsonmargit@mecsekerc.hu);

Hámos Gábor ([hamosgabor@mecsekerc.hu](mailto:hamosgabor@mecsekerc.hu))

Részvételi díj:

|  |  |
| --- | --- |
| nem MFT tag 14.000.- Ft/fő, | nem MFT tag nyugdíjas, egyetemi hallgató 7.000.- Ft/fő; |
| MFT tag 10.000.- Ft/fő; | MFT tag nyugdíjas, egyetemi hallgató: 5.000.- Ft/fő |

A részvételi díj tartalmazza: a programköltséget, két kávészünetben az üdítőt, pogácsát, az ebédet, a konferenciakötetet.

**Augusztus 16–19. (vasárnap–szerda)**

**Miskolc, Egyetemváros**

**XIV HUNGEO – Magyar Földtudományi szakemberek világtalálkozója**

**A részletekről a** [honlapon](https://foldtan.hu/hu/hungeo2020) **tájékozódhat.**

————————————————————————

**Szeptember 10–12. (csütörtök–szombat)**  
9400, Sopron, Csatkai Endre u. 6–8

1. **Kőzettani és Geokémiai Vándorgyűlés**

Kedves Kollégák!

Idén tizenegyedik alkalommal kerül megrendezésre a Kőzettani és Geokémiai Vándorgyűlés 2020. szeptember 10–12-én, Sopronban. A vándorgyűlés hagyományosan két nap előadásból és poszterbemutatókból, valamint egy nap szakmai kirándulásból áll. Ez utóbbi terveink szerint a közbülső, pénteki napon lesz, és a Soproni-hegység kristályos képződményeit mutatja be Török Kálmán vezetésével. Idén a szakmai tartalmat az „átalakulások”-nak szenteljük, jelentsen ez bármit: metamorfózist, későmagmás folyamatokat, fluidum hatását, ércesedést vagy mállást… Természetesen ez a téma nem kötelező, ettől eltérő témájú előadásokat és posztereket is szeretettel várunk.

A konferencia célja, hogy lehetőséget adjon a hazai kőzettanban és geokémiában tevékenykedő szakembereknek, fiatal kutatóknak és hallgatóknak, hogy kötetlen módon megismerkedjenek egymással és egymás munkáival, bemutassák és megvitassák új, tudományos eredményeiket.

A konferencia honlapja: <http://11kgvgy.mbfsz.gov.hu>, ahol minden fontos információ időben fenn lesz a regisztrációval, absztraktbeküldéssel, programmal kapcsolatban.

A vándorgyűlésnek a CSFK GGI (Geodéziai és Geofizikai Intézet) ad otthont, így a konferencia helyszíne: 9400, Sopron, Csatkai Endre u. 6–8. A szállásokat igyekszünk a közelben szervezni egyrészt kollégiumban, másrészt hotelben.

A konferencia költsége idén kétfelé lesz bontva: szállásra és regisztrációra. A regisztráció 35 000 Ft, amely tartalmazza a konferencia költségeit, a konferenciacsomagot, beleértve az ISBN-számmal ellátott színes absztraktkötetet, étkezéseket (kávészünetek, 2 ebéd, 2 vacsora, borkóstolás, élelem a kirándulásra), a kirándulás költségeit és a 27%-os áfát. Külön fogjuk szedni a két éjszakára a szállás díját, ami változó összeg lesz, annak fényében, hogy kollégiumi vagy hotelben történő elhelyezést választotok.

A regisztráció és az absztraktok beküldési határideje: 2020. május 15. péntek éjfél

A regisztráció és szállásdíj befizetése 2020. május 29. péntek

Az absztraktok a szokásos 4 oldalas, illetve 1 oldalas terjedelemben készülhetnek, színes ábrákkal, a sablont és az ábrák felbontására vonatkozó információt majd a honlapon tesszük közzé.

A konferencia számlázási feladatait és részben a szervezést a HBL Travel Kft. segítségével intézzük. A cég tud átláthatósági nyilatkozatot adni, és megfelel a közbeszerzési eljárásban való részvételnek.

A legjobb fiatal kutatók (30 év alatt) számára előadói és poszterkategóriában is díjakat osztunk ki.

A konferencia nyelve hagyományosan magyar, de külföldi hallgatók angolul is bemutathatják munkáikat.

Elérhetőség: [11kgvgy2020@gmail.com](mailto:11kgvgy2020@gmail.com)

Tisztelettel a Szervező Bizottság nevében

Király Edit

**November 5–7. (csütörtök–szombat)**

Balatonfüred

MAGYARHONI FÖLDTANI TÁRSULAT, BALATONFÜRED ÖNKORMÁNYZATA, LÓCZY LAJOS GIMNÁZIUM, BALATONFÜRED, BALATON-FELVIDÉKI NEMZETI PARK IGAZGATÓSÁG

**Lóczy Lajos centenáriumi emlékülés**

**Az emlékülés célja:**

* megemlékezni Lóczy L. halálának 100. évfordulójáról
* Lóczy Lajos: „A Balaton földrajzi és társadalmi állapotainak leírása” című összefoglaló kötet és a „Balaton tó környékének részletes földtani térképe (M=1:75.000)” megjelenésének 100. évfordulójáról
* a Lóczy Gimnázium alapításának 65. évfordulójáról

**Előzetes program:**

**1. nap:** program a Lóczy Lajos Gimnázium diákjainak és az iskola vendégei számára

**2. nap:** szakmai előadóülés, könyvbemutató és faültetés

8.30 – 10.00 Regisztráció

10.00 – 10.30 az emlékülés megnyitása, üdvözlések: **Duna Katalin, Bóka István, Budai Tamás, Csorba Péter, Puskás Zoltán**

10.30 – 12.00 előadások; levezető elnök: ***Budai Tamás***

**Brezsnyánszky Károly**: Lóczy Lajos földtani térképezései

**Gábris Gyula**: Lóczy Lajos geomorfológiai kutatásai;

**Cserny Tibor:** Balatoni kutatások Lóczy Lajos nyomában

12.00 – 13.30 ebédszünet

13.30 – 14.00 **emlékfa ültetés és táblaavatás** a Gimnázium előkertjében (Bóka I., Budai T., Csorba P., Duna K.) – Emléktábla és faültetés: Duna Katalin

14.00 – 15.00 előadások; levezető elnök ***Csorba Péter***

**Budai Tamás**: A Balaton-felvidék földtani felépítése

**Harangi Szabolcs**: A tihanyi (vagy a Balaton-felvidéki?) vulkanizmus

15.00 – 15.20 kávészünet

15.20 – 16.30 **könyvbemutató**: a Lóczy emlékkötetet Babinszki Edit főszerkesztő; a Lóczy és Cholnoky Balaton összefoglaló köteteinek újranyomott változatát Lóczy István mutatja be.

16.30 – 17.00 **könyv-vásár**

19.00 – 21.00 **borvacsora** a Figula vagy a Végh Endre pincészetben

**3. nap:** Lóczy és Cholnoky nyomában körséta Balatonfüreden (a sétát vezeti Sárdy Julianna geotúra vezető, BfNP)

9.00 -13.00 Balatonfüred reform városrész; Lóczy és Cholnoky tábla az Anna Grand kerengőjében; Kossuth-forrás; Tagore sétány; Lóczy és Cholnoky villa; az arácsi Széchenyi kastély; Cholnoky Emlékpark; Lóczy síremlék az arácsi temetőben)

**Szervezők:** Magyarhoni Földtani Társulat, Lóczy Lajos Gimnázium, Balaton-felvidéki Nemzeti Park Igazgatósága, Magyar Földrajzi Társaság, Balatonfüredi Önkormányzat

A jelentkezni a második és harmadik napi programokra az MFT honlapján lehet majd, itt adunk tájékoztatást a részvételi díjakról is.

|  |
| --- |
| **EGYÉB PROGRAMOK** |

**Március 16. (hétfő) 11.00 óra**

MTA, Kutatóház CSFK-FGI Könyvtár, 1112 Budapest, Budaörsi út 45., III. emelet

CSFK FGI 2KA PALEOKLÍMA KUTATÓCSOPORT, JOZEF STEFAN INSTITUTE

**Víz izotópok térbeli eloszlása európai csapadékban -   
különös tekintettel az Adria-Alföld páraáramlási útvonalra**

**Meghívó/Invitation**

a ’Spatial distribution of water isotopes in precipitation in Europe with special focus on the transect from the Adriatic Coast to the Pannonian Plain’ című NKFIH támogatott szlovén-magyar projekt **2020.03.16-án** megrendezésre kerülő záró-projektbeszámolója

**Helyszín:** az

Program:

11:00 – 11:15 **Megnyitó/opening**

A projektről/about the project

11:15-11:30 Szlovén csapadék stabilizotóp adatbázis megjelenítése / SLONIP webpage

11:30-11:45 Kontinentális- és magassági hatás az Adria-Alföld régióban / Continental- and elevation effect accross the Adriatic – Pannonian Realm

11:45-12:00 Csapadék éves átlagos trícium aktivitásának geostatisztikai modellje az Adria- Pannon régióban (1976-2017) / Geostatistical model for precipitation amount-weighted annual mean tritium activity from 1976 to 2017 for the Adriatic-Pannonian region

**Zárszó/Closing remarks:**

12:00-12:30 **Fogadás/reception**

Az záró projektbeszámoló után 13:30-tól *Természeti folyamatok geostatisztikai modellezése* címmel prof. Füst Antal emlékülést tart az MTA és az MFT geomatematikával foglalkozó szervezetei. Az előadóülés programja intenzíven kapcsolódik a projekt geostatisztikai aspektusához. Szervezők szeretettel várják az érdeklődőket erre a rendezvényre is.

————————————————————————

|  |  |
| --- | --- |
|  | **XXII. NEMZETKÖZI BÁNYÁSZATI, KOHÁSZATI ÉS FÖLDTANI KONFERENCIA**  **2020. április 2-5., Dés** |

**Szervező:** az Erdélyi Magyar Műszaki Tudományos Társaság (EMT), Bányászati, Kohászati és Földtani Szakosztálya

**Konferencia helyszíne:** Andrei Mureșanu Főgimnázium (str. 1 Mai nr. 10)

**A konferencia hivatalos nyelve**: magyar

**A konferencia honlapja:** [https://bkf.emt.ro](https://bkf.emt.ro/)

**A Konferencia célja:**

Lehetőséget teremteni az erdélyi és magyarországi, illetve más államokbeli magyar szakembereknek tudományos eredményeik bemutatására, az ismerkedésre, kapcsolatteremtésre, a diákok tudományos munkájának serkentése.

**A konferencia tudományos bizottsága:**

Wanek Ferenc, az EMT Földtani Szakosztályának elnöke - konferencia elnök

Silye Lóránd, BBTE, Biológia és Geológia Kar - konferencia társelnök

Márton István, Stockwork Geoconsulting Kft.

Kovács Alpár, az EMT Földtani Szakosztályának titkára

Szabados Gábor Tamás, az OMBKE ügyvezető igazgatója

Varga Béla, Brassói Transilvania Egyetem

Kovács József, Petrozsényi Egyetem

**A konferencia programja:**

április 2., csütörtök délután: regisztráció, elszállásolás

április 3., péntek: egész napos szakmai kirándulások

április 4., szombat délelőtt: konferencia megnyitó, plenáris előadások

délután: szekció-előadások, poszterek bemutatása

április 5., vasárnap reggel: a dési református műemléktemplom meglátogatása, hazautazás

**Határidők:**

Emelt díjas jelentkezési határidő: 2020. március 6.

Az EMT az előző évekhez hasonlóan **pályázatot** hirdet **egyetemi és mesteri hallgatóknak**, illetve **az egyetemet 2 éven belül végzetteknek (beleértve a doktoranduszokat is)** a**LEGJOBB ELŐADÁS**cím elnyerésére. A pályázaton való részvételi igényüket kérjük, benevezéskor jelezni az előadás-bejelentő lapon.

**Szakmai kirándulások:**

**Földtani kirándulás útvonala:**

Dés–Csomafája (középkori, [ma] református templom)–Sólyomkő (Dési Tufa Formáció)–Kiseskülő (román fatemplom)–Beréd (Berédi Márga Formáció)–Zsibó (ebéd: Glamour étterem)–Létka (Kocsoládi Mészkő Formáció)–Büdöspataka (Büdöspataki Mészmárga Formáció)–Kaplyon (Haller-kastély romjai)–Dés.

**Bányászati, Kohászati kirándulás útvonala:**

Ezt a kirándulást az Országos Magyar Bányászati és Kohászati Egyesület (OMBKE, Budapest) szervezi. Útvonalát a későbbiekben közöljük.

**Konferencia-titkárság:** EMT

RO-400604 Kolozsvár, 1989. december 21. sugárút 116.

Postacím: RO-400750 Cluj, O.P. 1, C.P. 140

Tel./fax: +40-264-590825, 0744-783237

E-mail: [emt@emt.ro](mailto:emt@emt.ro), Web: [https://bkf.emt.ro](https://bkf.emt.ro/)

|  |
| --- |
| **H2020 PROJEKTJEINK LEGÚJABB HÍREI** |

[**INFACT**](http://foldtan.hu/hu/infact): **Innovative, Non-invasive and Fully Acceptable Exploration Technologies**

**Az INFACT Horizont 2020 projekt célja az ásványi nyersanyagkutatás és -kitermelés kedvezőtlen megítélésének enyhítése olyan elfogadható technológiák kifejlesztésével, amelyek lehetővé teszik a jelenleg nem realizált ásványpotenciál felmérését.**

**Az INFACT** projekt [4. hírlevelében](https://mailchi.mp/95b40b50bc8c/04-infact-newsletter?e=985dd84e39) bemutatkozik az **INFACTalks** web-es beszélgetés sorozat, amelynek fő témája az európai gazdaság fenntartható működése szempontjából kritikus jelentőségű nyersanyagok kinyerése Európában – társadalmi elfogadottság mellett. A beszélgetés négy része más-más területre fókuszál, pl az érdekelt felek közötti kommunikáció, a bányászat társadalmi elfogadhatóságának fontossága, a földhasználat és az „ökoelit” hatása.

További információ a projekt weboldalán található: [www.infactproject.eu](http://www.infactproject.eu)

**ROBOMINERS**

Az EU által finanszírozott ROBOMINERS projekt célja egy bio-inspirált, moduláris és újrakon­figurálható robotbányász kifejlesztése, amely képes a kis mennyiségű és nehezen hozzáférhető földalatti ásványkincsek kiaknázására, például az elhagyott, jelenleg elárasztott bányákban, amelyek már nem érhetők el a hagyományos bányászati technikákkal, vagy az olyan, korábban már feltárt lelőhelyek esetében, amelyek kiaknázását gazdaságtalannak ítélték meg a képződmények kis mérete vagy a hozzáférés nehézsége miatt.

A projektet azzal a hosszú távú stratégiai céllal hozták létre, hogy megkönnyítsék az ásványi nyersanyagokhoz való hozzáférést és ezzel csökkentsék az európai államok ásványi nyersanyag­import-függőségét. A robotbányász használata különösen releváns az olyan ásványlelőhelyek esetében, amelyek kicsik vagy nehezen hozzáférhetők. Ilyenek A projekt alatt megvalósítandó feladatok

* 1. Működőképes moduláris robotbányász prototípus felépítése egy bio-ihletésű terv alapján, amely képes elárasztott földalatti környezetben szelektív bányászkodásra, navigálásra.
* 2. A várható jövőbeni upstream / downstream folyamatok bányászati ​​szisztémájának megtervezése szimulációk, modellezés és virtuális prototípuskészítés révén
* 3. A robotbányász összes kulcsfunkciójának validálása a technológiai készenléti szintre
* 4. A prototípusok vizsgálata a jövőbeli kutatási kihívásoknak megfelelően: skálázhatóság, rugalmasság, újrakonfigurálhatóság, önjavítás, kollektív viselkedés, szélsőséges környezetben való működés, szelektív bányászat, stb., valamint a szokványos bányászathoz konvergáló technológiák kutatása és előmozdítása érdekében.

A projektet a Madrid Egyetem Politécnica de Automation and Robotics Centerének (CAR) vezetésével a ROBOMINERS-t 11 európai országból származó 14 partnerből álló konzorcium valósítja meg.

M**agyarhoni Földtani Társulat Hírlevelét szerkesztette:   
Krivánné Horváth Ágnes**

**A megjelentetni kívánt anyagokat kérjük e-mailen, word formátumban küldjék el az alábbi címre:** [**mft@mft.t-online.hu**](mailto:mft@mft.t-online.hu)

A küldött anyagokat minden esetben visszaigazoljuk, az igazolás elmaradása esetén kérjük, szíveskedjék a kapcsolatot más módon is felvenni!

**Magyarhoni Földtani Társulat**

**H-1015 Budapest, Csalogány u. 12. 1. em. 1.**

**Tel/Fax: 201-9129, Mobil: 06 20 4948 449**